Olimpiese Spele 2012: SA se trotsVuurwerke oor die Olimpiese-stadion gisteraand tydens die afsluitingseremonie. Foto: @London2012 Die afsluitingseremonie was ŉ reis deur die geskiedenis van die Britse popkultuur met van die stad se bekendste bakens wat ingesluit is. Suid-Afrika het vanjaar sy beste Spele-vertoning gehad sedert sy hertoelating. Suid-Afrika het in 1992 sy terugkeer na die Olimpiese Spele gemaak nadat die land vir 32 jaar van die Spele verban is weens apartheid. In 1996 het Suid-Afrika drie goue medaljes, een silwer en een brons gewen tydens die Olimpiese Spele in Atlanta. Suid-Afrika het vanjaar drie goue medaljes, twee silwer en een brons gewen. Cameron van der Burgh het Suid-Afrika se eerste goue medalje gewen by die Spele in die 100 m-borsslag. Die land se tweede goue medalje was ook in die swembad met Chad le Clos in die 200 m-vlinderslag. Le Clos het ook ŉ silwer medalje ingepalm in die 100 m-vlinderslag. Caster Semenya het Suid-Afrika se tweede silwer medalje gewen in die 800 m vir vroue. Bridgitte Hartley het die land se enigste brons medalje gewen in die K1-kajakren oor 500 m vir vroue.